En as localidatz costeras de Dalmacia l'idioma veneto y l'idioma crovate sustituyoron a l'idioma dalmata, pero os cambios de población que siguioron a la Segunda Guerra Mundial facioron que a mayor part d'a población de luenga veneta u italiana fuese forachitata d'a Republica Democratica Federal de Yugoslavia, por o que a presencia d'o veneto en Dalmacia y en quasi tota a costa antigament yugoslava ye residual. En a Istria Eslovena, a on que os movimientos de población fuoron diferents por prolongar-se o litichio territorial con a creyación d'o Territorio libre de Trieste quedoron més parlants d'o veneto y o italián, manimenos l'idioma veneto no ye oficial, i habendo cooficialidat d'o italián y o esloveno. Tanto en Italia como en fuera d'Italia o italián oficial va sustituindo a l'idioma veneto.